Am akken i t-id-nenna deg tezwart tamatut, leqdic-nneγ yeqqen γer tugniwin n lebni n tseddast, ladγa tugna n wallus. Tagi, d yiwet n tmiḍrant i yellan gar tugniwin n tesnukyest. D aferdis gar iferdisen n tiɣunba. Yettuneḥsab d allal id-yettakken neɣ id-yeslalayen assaɣ d ucuddu i uḍris aseklan. Deg-s yettuɣal-d yiwen n wawal neɣ taggayt n wawalen, akken daɣen i yezmer ad yili d tuɣalin n yiwet n talɣa n tmeɣrut neɣ n wakat, akken i tt-id-tesbadu J. G.